ചെപ്പുകുളം

കേരളത്തിലെ ഇടുക്കി ജില്ലയിൽ തൊടുപുഴ താലൂക്കിൽ സ്ഥിതിചെയ്യുന്ന ഒരു ഗ്രാമമാണ് ചെപ്പുകുളം. ഉടുമ്പന്നൂർ പഞ്ചായത്തിലാണ് ചെപ്പുകുളം സ്ഥിതി ചെയ്യുന്നത്.  തട്ടക്കുഴയിൽ നിന്നും വളരെ കുറച്ച് ദൂരം സഞ്ചരിച്ചാൽ ഇവിടെ വരാം.

സെന്റ്. തോമസ് ചർച്ച്, സെ.ജോൺസ് CSI പള്ളി എന്നിവയാണ് ഇവിടെ സ്ഥിതിചെയ്യുന്ന മുഖ്യ ആരാധനാലയങ്ങൾ. സെന്റ്. തോമസ് UP സ്‌കൂളാണ് ഇവിടത്തെ ഏക പ്രാഥമിക വിദ്യാഭ്യാസ കേന്ദ്രം. കോതമംഗലം രൂപതയുടെ കീഴിൽ പ്രവർത്തിക്കുന്ന ഒരു എയ്ഡഡ് വിദ്യാലയമാണ് ഇത്.

പേരിനു പിന്നിൽ
'ചെപ്പ്' എന്നാൽ ചെറിയ പാത്രമെന്ന് അർത്ഥം ഉണ്ട്. 'ചെമ്പ്' എന്ന പദം സമാസത്തിൽ പൂർ‌വപദമായി വരുമ്പോൾ 'ചെപ്പ്' അയിത്തീരുന്നു. 'ചെമ്പ്' എന്ന പദത്തിന് ഒരു ചെറു വൃക്ഷം എന്നും അർത്ഥം ഉണ്ട്. വൃക്ഷവും കുളവും ഈ പ്രദേശത്തിന്റെ ഭൂപ്രകൃതിയെ സൂചിപ്പിക്കുന്നു. അതിൽ നിന്നുമാകാം 'ചെമ്പ് + കുളം' സമാസപ്പെട്ട്  'ചെപ്പുകുളം' എന്ന സ്ഥല നാമം ഉത്ഭവിച്ചിട്ടുണ്ടാവുക.

വിനോദസഞ്ചാരം

ഇരുകല്ലുംമുടി, ഓന്തുംപാറ, കല്ലുചാടി വ്യൂ പോയിന്റ് എന്നിവ വിനോദസഞ്ചാരികളെ ആകർഷിക്കുന്ന പ്രദേശങ്ങളാണ്.

അവലംബം